Diari Oficial de la Generalitat Valenciana


Sumari del DOGV 5938, del 22-01-2009 (2009/469)

RESOLUCIÓ de 30 de juny de 2008, de la Direcció General per al Canvi Climàtic, per la qual s'atorga a la Diputació Provincial de Castelló l'autorització ambiental integrada per a un abocador de residus no perillosos al terme municipal de Vilafranca.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5938

Data del DOGV
:   22-01-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/469


Data del document
:   30-06-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Vilafranca
    * empresa privada
    * gestió de residus

RESOLUCIÓ de 30 de juny de 2008, de la Direcció General per al Canvi Climàtic, per la qual s'atorga a la Diputació Provincial de Castelló l'autorització ambiental integrada per a un abocador de residus no perillosos al terme municipal de Vilafranca. [2009/469]  
Vistos els documents que es troben en l'expedient 322/06 IPPC, instruït a instàncies de la Diputació Provincial de Castelló, a fi d'obtenir l'autorització ambiental integrada per a un abocador de residus no perillosos, s'emet aquesta resolució de conformitat amb els següents   
Antecedents de fet  
Primer. Amb data 16 de setembre de 1994 el director general de Qualitat Ambiental dicta una declaració d'impacte ambiental favorable al projecte de construcció i explotació de l'abocador.   
Amb data 22 de setembre de 1994 l'Ajuntament de Vilafranca acorda atorgar la llicència municipal d'activitat de l'abocador.  
Mitjançant una resolució de 10 de juliol de 2000 de la Direcció General d'Educació i Qualitat Ambiental, es concedeix l'autorització administrativa, amb número de gestor 15/E/RNP/CV, per a la realització de l'activitat d'eliminació tipus D5 (abocament) de residus urbans.  
L'esmentada autorització d'eliminació de residus per mitjà de depòsit en un abocador es prorroga mitjançant una Resolució de 29 de desembre de 2005, per la qual s'aprova, així mateix, el Pla de condicionament de l'abocador al Reial decret 1481/2001, de 12 de desembre, pel qual es regula l'eliminació de residus per mitjà de depòsit en abocador.  
Segon. Amb data 28 de desembre de 2006, Vicente Aparici Moya, en representació de la Diputació Provincial de Castelló, amb CIF F8071941K, presenta en la Conselleria de Territori i Habitatge una sol·licitud d'autorització ambiental integrada per a l'abocador de residus no perillosos corresponent a les instal·lacions existents en el Pla zonal de residus de la zona I, a Vilafranca (Castelló), i que es detalla en l'annex I.  
Amb data 30 de gener de 2007 s'aporta l'informe urbanístic de l'Ajuntament de Vilafranca de 22 de desembre de 2006.   
Tercer. Amb data 20 de febrer de 2007 es requereix a l'interessat l'aportació de documentació complementària per a la tramitació de l'expedient, que s'aporta amb data 25 d'abril de 2007.  
Quart. Una vegada admesa a tràmit la sol·licitud amb data 9 de maig de 2007, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Cinqué. Amb data 22 de maig de 2007 el Servei de Protecció de l'Ambient Atmosfèric emet un informe en relació amb la contaminació acústica, el contingut de la qual s'inclou com a condició en aquesta resolució.   
Amb data 28 de juny de 2007 el Servei de Residus Urbans emet un informe en relació amb la gestió de residus i explotació de l'abocador, el qual s'inclou com a condició en aquesta resolució.   
Sisé. Amb data 30 de juliol de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de prevenció de la contaminació i qualitat ambiental i se'n publica l'anunci en el Diari Oficial de la Comunitat Valenciana (DOCV núm. 5566).  
Rebuda al·legació relativa a la informació pública, el període d'informació pública en l'Ajuntament de Vilafranca es prorroga per un període addicional de 30 dies, durant el qual s'aporta finalment el certificat relatiu al resultat de la informació pública.  
Seté. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Vuité. Amb data 29 de novembre de 2007 el Servei de Protecció de l'Ambient Atmosfèric emet un informe sobre la contaminació acústica, en el qual es considera suficient la documentació.  
Nové. Amb dates de registre d'entrada de 2 de gener i 30 de maig de 2008 la Confederació Hidrogràfica del Xúquer emet un informe pel qual requereix l'aportació de documentació complementària per a acreditar suficientment la inexistència d'abocament al domini públic hidràulic. A aquest respecte, amb data 18 de gener de 2008 es requereix a l'interessat l'aportació de l'esmentada documentació, que s'aporta amb data 9 d'abril de 2008.  
Deu. Amb data 28 de desembre de 2007 el Servei de Residus Industrials emet un informe tècnic de valoració sobre la documentació rebuda. En resposta a aquest informe, amb data 8 de febrer de 2008 es remet a l'esmentat servei documentació consistent en una còpia del contracte de concessió administrativa en vigor i els documents d'acceptació de residus perillosos generats en la instal·lació.   
Onze. Amb data 12 de febrer de 2008 se sol·licita l'ampliació del termini per a presentar la documentació sol·licitada el 18 de gener de 2008. Per mitjà d'un escrit de 3 de març de 2008 s'atorga l'esmentada ampliació. Finalment s'aporta la documentació amb data 9 d'abril de 2008, que es remet a la Confederació Hidrogràfica del Xúquer per mitjà d'un ofici de 10 d'abril de 2008.  
Dotze. Amb data 7 d'abril de 2008 el Servei de Residus Industrials emet un informe en relació amb la producció de residus.  
Tretze. Amb data 25 de juny de 2008 es realitza el tràmit d'audiència a l'interessat, i no s'hi presenten al·legacions.   
Catorze. Amb data 26 de juny de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 322/06 IPPC de sol·licitud d'autorització ambiental integrada, promogut per la Diputació Provincial de Castelló.  
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'annex I de la Llei 2/2006, en el seu epígraf 5.4. Abocadors de qualsevol tipus de residus que reben més de 10 tones per dia o que tinguen una capacitat de més de 25.000 tones excloent-ne els abocadors de residus inerts.  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Reial decret 509/2007, i el capítol III del títol I de la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006, de 15 de setembre, del Consell.  
Tercer. El Reial decret 1481/2001, de 27 de desembre, pel qual es regula l'eliminació de residus per mitjà de depòsit en abocador, estableix el marc jurídic i tècnic de les esmentades activitats d'eliminació.  
D'altra banda, els articles 9 i 10 del Reial decret 1481/2001 estableixen, respectivament, les condicions d'atorgament i contingut de les autoritzacions d'abocadors.  
Quart. La Decisió del Consell de 19 de desembre de 2002 estableix els criteris i procediments d'admissió de residus en els abocadors d'acord amb l'article 16 i amb l'annex II de la Directiva 1999/31/CE com també la classificació dels abocadors.  
Cinqué. Segons el Pla zonal de residus de la zona I, aprovat per l'Ordre de 4 d'octubre de 2001, del conseller de Medi Ambient, l'abocador de residus urbans de Vilafranca s'inclou en les infraestructures existents per al tractament dels residus urbans generats en l'àmbit del pla zonal.   
Sisé. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats  
Vist el que antecedeix, i a proposta de la cap del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer. Concedir a la Diputació Provincial de Castelló l'autorització ambiental integrada per a l'abocador de residus no perillosos classe B3 existent, ubicat al paratge Tossal Roures s/n de Vilafranca (Castelló), referent al Projecte bàsic d'autorització ambiental integrada, de data 20 de març de 2007, subscrit pel Sr. Francisco J. Vea Folch, la qual queda inscrita en el Registre d'Instal·lacions de la Comunitat Valenciana amb el número 291-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
Els focus d'emissió canalitzada a l'atmosfera de les instal·lacions són els següents:  
Núm. focus Descripció  
F-1 Torxa del sistema de desgasificació de l'abocador  
Els valors límit d'emissió que s'han de complir en els focus canalitzats seran els següents:   
Focus 1  
Contaminants Límits d'emissió  
NOX (expressats com a NO2) 1.000 mg/Nm³  
SO2 200 mg/Nm³  
CO 625 mg/Nm³  
HCl 10 mg/Nm³  
HF 10 mg/Nm³  
H2S 10 mg/Nm³  
COT 50 mgC/Nm³  
Per a la totalitat de focus, les concentracions mesurades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 15%.  
El contingut d'hidrocarburs halogenats (AOX) en el biogàs ha de ser inferior a 150 mg/m³, per a prevenir la formació de dioxines.  
En el termini de 12 mesos s'han de captar i canalitzar les emissions de biogàs de la cel·la 1 de l'abocador per a la seua combustió en la torxa, en el cas que no siga possible l'aprofitament energètic.   
Per a la resta de fases d'explotació, una vegada assolides les cotes màximes d'abocament de residus i assegurades les condicions d'anaerobiosi en la massa de residus de manera que no existisca risc d'explosió, es connectaran les xemeneies de desgasificació a l'esmentada torxa.  
1.2. Emissions difuses  
Respecte a les emissions de gasos de l'abocador, mentre que no estiguen connectades a la torxa, s'haurà de controlar la seua acumulació i emissió per mitjà de les xemeneies de desgasificació com també comprovar periòdicament l'eficàcia del sistema d'extracció de gasos.  
Per al cas de les emissions no canalitzades la canalització de les quals no siga viable, els nivells d'immissió de compostos orgànics volàtils no hauran de sobrepassar la trentena part dels límits ambientals d'exposició professional per a agents químics més recentment publicats per l'Institut Nacional de Seguretat i Higiene en el Treball.   
Respecte a l'emissió de partícules no canalitzades, s'han de seguir els valors límit establits en el punt 3 de la disposició addicional primera del Decret 127/2006 del Consell, i en la correcció d'errades de 10 d'octubre de 2006.  
1.3. Programa de control i vigilància d'emissions atmosfèriques  
a) Condicions generals:  
Anualment s'haurà de realitzar un control ambiental que garantisca l'adequació de les instal·lacions i l'activitat als requeriments legals aplicables i, específicament, als valors límit d'emissió fixats en l'autorització ambiental integrada. El control ambiental s'ha de realitzar per empreses inscrites en el Registre d'Entitats Col·laboradores en Matèria de Qualitat Ambiental, d'acord amb el Decret 229/2004.   
b) Condicions relatives a l'emissió de biogàs de l'abocador:  
Pel que fa a les emissions potencials de gas i pressió atmosfèrica, almenys en un punt de cada cel·la representatiu de cada secció de l'abocador, i referit principalment al contingut de matèria orgànica en el residu, abans de la seua combustió, s'han de determinar trimestralment les emissions potencials de:  
CH4  
CO2  
O2  
H2S  
H2  
Així mateix, una vegada que entre en funcionament la torxa, s'hauran d'efectuar trimestralment controls del biogàs de:  
- Control de la concentració d'AOX en el biogàs.  
- Partícules, NOx, SO2, CO i els paràmetres associats: cabal, humitat, temperatura i percentatge d'oxigen.  
- HCl, HF, H2S i COV.   
- Control de temps de funcionament de la torxa de biogàs  
A més, s'hauran de complir les prescripcions següents:  
Les unitats de combustió hauran de disposar d'un sistema d'ignició automàtica i alarma, i s'haurà d'assolir una temperatura almenys de 850ºC durant 2 segons. S'ha de disposar d'un sistema de control continu o periòdic del contingut de O2 i de CH4 per a detectar mescles explosives i poder actuar amb antelació.  
La torxa ha de disposar d'un cabalímetre de rang variable i registre continu com a sistema de control, a fi de conéixer en tot moment els cabals de gasos que s'envien a la torxa i per a determinar que es compleixen les condicions que s'hi imposaen.  
Els punts de mostratge en els focus han de complir els requisits de l'Ordre de 18 d'octubre de 1976, sobre prevenció i correcció de la contaminació industrial de l'atmosfera.  
2. Olors  
Respecte a l'emissió d'olors de la instal·lació, i d'acord amb la norma UNE-EN 13748, els nivells d'olor no han d'excedir les 5 ouE (unitat d'olor europea), en les zones residencials d'afecció, considerant el percentil 98 de les mitjenes horàries al llarg d'un any.   
En el cas que es detecten molèsties per olors al veïnat, s'haurà de presentar un estudi olfactomètric realitzat per una entitat col·laboradora en matèria de qualitat ambiental, en el qual es determine, per mitjà de la tècnica de l'olfactometria dinàmica, els nivells d'olor en l'entorn immediat de les instal·lacions.  
En el supòsit que se superen els nivells d'olor, l'empresa presentarà un projecte que considere mesures correctores addicionals per a minimitzar la generació de compostos olorosos. Abans de l'execució d'aquest projecte, s'haurà de disposar de l'aprovació de la Direcció General per al Canvi Climàtic.  
3. Emissions sonores  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
En aquest sentit, s'ha de realitzar una auditoria acústica en l'entorn immediat de la parcel·la de l'activitat per una entitat col·laboradora en matèria de qualitat ambiental per al camp de la contaminació acústica almenys cada cinc anys, d'acord amb l'article 37 de l'esmentada llei.   
Així mateix, en el termini de 3 mesos des de la posada en funcionament de la fase 3 d'explotació de l'abocador, se n'haurà d'efectuar una auditoria acústica.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
4. Abocaments  
La instal·lació no requereix autorització d'abocament de l'organisme de conca per la inexistència d'abocaments al domini públic hidràulic, però ha de complir les següents prescripcions respecte d'això:  
1. El titular de l'activitat està obligat a portar l'adequat manteniment de les basses o dels depòsits d'acumulació de les aigües residuals de manera que quede assegurada la seua impermeabilitat i estanquitat al llarg del temps.   
2. La línia o les línies d'aigua de l'activitat susceptibles de generar abocaments d'aigües residuals no disposaran de cap sistema d'alleugeriment capaç de generar abocament continu o discontinu, ni directe ni indirecte al domini públic hidràulic.   
3. Anualment, juntament amb la memòria anual i la declaració E-PRTR, s'aportarà davant de l'òrgan competent per a l'atorgament de l'autorització ambiental integrada la declaració de les incidències detectades com també totes les factures de retirada o els justificants acreditatius de la retirada de les aigües residuals que s'emmagatzemen en un depòsit impermeable per al seu posterior tractament per un gestor autoritzat, de manera que aquestes siguen coincidents amb el volum generat.  
4. Com a mesura de seguretat davant de possibles abocaments accidentals, les basses hauran de disposar d'una solució tècnica que permeta tallar el flux de lixiviats de la xarxa de drenatge a les basses de lixiviats com a mesura provisional sempre que no es comprometa en cap moment l'estabilitat de l'abocador i de forma tal que les basses d'acumulació tinguen una capacitat almenys del volum equivalent a tres dies de treball. Per a això, en el termini de tres mesos s'haurà d'aportar davant de l'òrgan competent per a l'atorgament de l'autorització ambiental integrada:  
- Càlcul justificatiu de les dimensions de la bassa aèria, tenint en compte que aquesta ha de ser capaç d'emmagatzemar un volum mínim que assegure el desfasament entre els lixiviats que es recullen i els que es recirculen, i les aigües pluvials sobre el vas d'abocament, considerant almenys el temps de concentració de la conca vessant més cinc minuts de resguard i un període de retorn almenys de 25 anys.  
5. Cada vegada que finalitze la vigència de l'autorització d'abocament a l'EDAR d'Onda-Betxí-Vila-real dels lixiviats esgotats en el procés de recirculació, s'haurà d'aportar la nova autorització vigent.  
6. Es recorda que, d'acord amb l'article 100 del Text refós de la llei d'aigües (Reial decret legislatiu 1/2001 de 20 de juliol), «queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa» i s'incoarà, si s'escau, un expedient sancionador per infracció tipificada en la lletra f) de l'article 116.3 de l'esmentada llei.  
7. Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie de manera que no es puga produir la contaminació de les aigües pluvials, les quals seran recollides i eliminades per sistemes que asseguren la no-alteració de les seues característiques qualitatives i la innocuïtat del seu abocament al domini públic hidràulic, si s'escau.  
8. D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
4.1. Lixiviats  
Queda prohibit l'abocament de lixiviats de l'abocador. Els lixiviats generats es captaran en les basses de lixiviats de l'abocador per a la seua gestió externa per mitjà del lliurament a un gestor de residus autoritzat.  
S'haurà de reduir al màxim la quantitat de lixiviats generats per mitjà de la reducció de la superfície del vas d'abocament i dels residus exposats a l'aigua de pluja, i per mitjà de l'evaporació màxima tant en les mateixes basses de lixiviats com per mitjà de la recirculació a l'abocador.  
La recirculació de lixiviats s'efectuarà de forma uniforme per tota la superfície de l'abocador, de manera que es realitze la incorporació uniforme d'humitat a la massa de residus a fi de promoure la màxima degradació de matèria orgànica i l'estabilització i consolidació de la compactació de l'abocador.  
En les èpoques de l'any en què la generació de lixiviats siga superior a la seua evaporació com també quan es realitzen tasques de manteniment de les basses, es retiraran per mitjà del lliurament a un gestor de residus autoritzat i s'haurà d'aportar documentació acreditativa dels esmentats lliuraments.  
S'ha de realitzar el control i vigilància de lixiviats establits en l'apartat de residus, per mitjà del control de la seua composició i dels volums produïts. S'ha d'incloure el balanç hídric mensual que en justifique la gestió i aportar, amb la memòria anual i la declaració E-PRTR, la documentació justificativa de l'esmentada gestió (factures o justificants acreditatius de la retirada de les aigües residuals i el posterior tractament per un gestor autoritzat).   
S'haurà d'efectuar el manteniment i control periòdic de tota la xarxa de recollida de lixiviats i assegurar la impermeabilitat de les canalitzacions i les basses de lixiviats, a fi d'assegurar el seu funcionament correcte i accessibilitat per al mostratge en tot moment. La bassa de lixiviats s'haurà de mantenir sempre sota la meitat de la seua capacitat, per a la qual cosa l'abocador haurà de disposar de sistemes de control de flux de lixiviats dels vasos d'abocament a les basses.   
4.2. Aigües superficials  
Per mitjà de la xarxa de desviació d'aigües pluvials s'interceptaran les aigües superficials de manera que s'evite que assolisquen l'interior de l'abocador i entren en contacte amb els residus i es desviaran cap al barranc adjacent.   
S'haurà d'efectuar el manteniment i control periòdic de tota la xarxa de desviació d'aigües superficials, evitar el rebliment de les cunetes perimetrals i assegurar-ne el correcte flux de desviació i intercepció de pluvials.   
4.3. Aigües sanitàries  
Les aigües residuals sanitàries es destinen a les basses de lixiviats de l'abocador i es gestionen de forma conjunta amb els lixiviats, l'excedent dels quals és destinat a un gestor de residus autoritzat extern a la instal·lació.  
5. Protecció del sòl i de les aigües subterrànies  
La cel·la 1 d'implantació de l'abocador de residus no perillosos està impermeabilitzada amb capa mineral d'argiles i disposa de xarxa de drenatge de lixiviats, havent-se executat el seu presegellament. Així mateix, la cel·la 2 de l'abocador disposa de la impermeabilització exigida en el Reial decret 1481/2001, de 27 de desembre, d'eliminació de residus a abocador.   
Per al control i vigilància de la qualitat d'aigües subterrànies es disposa d'una xarxa de punts de control. En el termini de sis mesos s'haurà d'ampliar aquesta xarxa fins a un total de cinc punts de control: un, aigües amunt de l'abocador en la direcció del flux d'aigües subterrànies entrant (blanc) i els altres quatre punts de control, situats aigües avall de l'abocador distribuïts preferentment seguint els quatre punts cardinals (N, S, E, O) i la direcció del flux ixent.   
Els paràmetres que s'han de determinar i la periodicitat del control i vigilància d'aigües subterrànies s'estableixen en l'apartat de residus i s'haurà de presentar davant de l'òrgan competent per a l'atorgament de l'autorització ambiental trimestralment un informe del seguiment dels piezòmetres per al control i vigilància de la qualitat de les aigües subterrànies.   
Així mateix, en la memòria anual de l'activitat i la declaració E-PRTR s'han d'aportar la totalitat de controls efectuats en les aigües subterrànies com també les incidències detectades.   
Queda prohibit l'abocament a llits, sòls o subsòls que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, en el Reial decret 1481/2001, de 27 de desembre, pel qual es regula l'eliminació de residus per mitjà de depòsit en abocador, i en el Reial decret 833/1988, de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
6.1. Gestió de residus  
S'autoritza l'operació d'eliminació de residus per mitjà de depòsit (operació d'eliminació tipus D5: abocament en llocs especialment dissenyats) en l'abocador per a residus no perillosos, classe B3 segons la classificació establida en l'annex B de la Decisió del Consell 2003/33/CE, ubicat a la partida Tossal Roures de Vilafranca (Castelló), amb centre en el punt de coordenades UTM X(30)=735.558, Y(30)=4.480.382, i una capacitat d'eliminació de 4.400 t/any i capacitat de la fase 2 de 49.500 metres cúbics.   
Es mantenen les inscripcions en el Registre General de Gestors Autoritzats de Residus de la Comunitat Valenciana.  
Els residus admissibles en l'abocador són els següents tipus de residus no perillosos, d'acord amb la definició de l'article 2.a) del Reial decret 1481/2001 i d'acord amb la Llista europea de residus, aprovada per l'Ordre MAM/304/2002, de 8 de febrer, i correcció de 12 de març:  
19 05 01 Fracció no compostada de residus municipals i assimilats  
19 05 03 Compost fora d'especificació  
19 12 12 Altres residus (incloses mescles de materials) procedents del tractament mecànic de residus, diferents dels especificats en el codi 19 12 11  
20 03 01 Mescles de residus municipals  
20 03 03 Residus de neteja viària  
El procediment d'admissió de residus en l'abocador haurà de complir el que disposen els articles 5, 6 i 12 del Reial decret 1481/2001 i la Decisió del Consell 2003/33/CE, per la qual s'estableixen els criteris i procediments d'admissió de residus en els abocadors d'acord amb l'article 16 i amb l'annex II de la Directiva 1999/31/CEE:  
1. S'haurà d'efectuar un procediment d'admissió de residus d'acord amb els articles 6 i 12 del Reial decret 1481/2001.   
2. L'eliminació de residus s'haurà de limitar a aquells residus o fraccions residuals no susceptibles de valorització d'acord amb les millors tècniques disponibles, conforme a l'article 18 de la Llei 10/2000, de 12 de desembre, de residus de la Comunitat Valenciana.  
3. L'admissió del tipus de residu LER 20 03 01 Mescles de residus municipals s'haurà de realitzar fins que entren en funcionament les instal·lacions previstes en els plans zonals de residus urbans de la província de Castelló. A partir d'aquest moment l'admissió es realitzarà de manera que es complisquen els objectius de reducció de matèria orgànica biodegradable establits en l'article 5.2. del RD 1481/2001.  
6.1.1. Control en l'eliminació de residus  
I. A l'entrada de la instal·lació s'haurà de col·locar un cartell en el qual haurà de constar la classificació de l'abocador, la identificació del titular i explotador, l'horari de treball, informació de contacte i el número d'inscripció en el Registre d'Instal·lacions de la Comunitat Valenciana.  
II. S'haurà d'efectuar la cobertura diària dels residus abocats de manera que la superfície de residus sense cobrir no supere en cap moment la superfície màxima del front diari de treball.  
III. Els procediments de control i vigilància s'han de realitzar d'acord amb allò especificat en l'annex III del Reial decret 1481/2001. La presa de mostres i les anàlisis seran efectuades per empreses inscrites en el Registre d'entitats col·laboradores en matèria de qualitat ambiental, d'acord amb el Decret 229/2004 i se n'aportaran els resultats anualment amb la memòria anual i la declaració E-PRTR:  
a. Dades meteorològiques: els paràmetres indicats en el punt 2 de l'annex III del RD 1481/2001 s'obtindran en la mateixa instal·lació o en l'estació meteorològica més pròxima.  
b. Control de lixiviats: s'haurà de realitzar un control mensual del volum de lixiviats produït i un control trimestral de la seua composició en cada punt de descàrrega de lixiviat. Els paràmetres que s'han de determinar en lixiviats seran, almenys, els següents:  
- pH  
- Conductivitat elèctrica  
- Sòlids suspesos  
- As, Ba, B, Cd, Cr total, Cr VI, Cu, Hg, Mo, Ni, Pb, Sb, Se, Zn.  
- Índex de fenols  
- Clorurs, fluorurs i sulfats   
- Nitrogen total  
- Fòsfor total  
- Oli mineral (C10-C40)/hidrocarburs  
- Carboni orgànic total (COT)  
- Demanda biològica d'oxigen (DBO5)  
- Demanda química d'oxigen (DQO)  
- Assaig d'ecotoxicitat  
c. Control d'aigües subterrànies: en els punts de control s'haurà de realitzar semestralment el control del nivell de les aigües subterrànies. Trimestralment s'hauran de determinar els paràmetres següents:   
- pH  
- Conductivitat elèctrica  
- Sòlids suspesos  
- As, Ba, B, Cd, Cr total, Cr VI, Cu, Hg, Mo, Ni, Pb, Sb, Se, Zn  
- Índex de fenols   
- Clorurs, fluorurs i sulfats  
- Nitrogen total  
- Fòsfor total  
- Oli mineral (C10-C40)/hidrocarburs  
- Carboni orgànic total (COT)  
- Demanda química d'oxigen (DQO)  
d. Control de gasos: se seguiran les prescripcions establides en l'apartat d'emissions atmosfèriques.   
e. Control topogràfic: anualment s'haurà de realitzar un alçament a fi d'obtenir les dades d'estructura i composició de l'abocador relatives a superfície i volum ocupat pels residus, densitat aparent, mètodes de depòsit, temps i duració del depòsit, càlcul de la capacitat i vida útil restant de les cel·les d'explotació i de la totalitat de l'abocador.   
Aquest alçament es representarà per mitjà de planta i perfil de l'abocador, i inclourà la referència al fons del vas, a l'any anterior d'activitat i a les cotes màximes d'abocament. Així mateix, s'haurà de determinar el comportament d'assentament del nivell del vas d'abocament.   
IV. Clausura i manteniment postclausura:  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
a. S'haurà de mantenir el presegellament efectuat en la fase 1 de l'abocador de manera que es mantinguen les condicions d'impermeabilitat i s'evite l'erosió de la coberta disposada. Així mateix, s'haurà d'efectuar el tractament del gas d'acord amb allò especificat en l'apartat d'emissions a l'atmosfera.   
b. Les operacions de segellament i clausura dels restants vasos d'abocament s'iniciaran quan els residus abocats assolisquen la cota màxima prevista.  
c. L'acceptació de la clausura es realitzarà per mitjà de l'aportació del certificat de final d'obra i la inspecció in situ per part dels tècnics d'aquesta direcció general. Després de realitzar la inspecció final per a l'aprovació de la clausura, l'autoritat competent haurà de determinar si la periodicitat del procediment de control i vigilància ha de modificar-se respecte al que estableix l'autorització. A més, s'haurà d'efectuar el manteniment de les espècies vegetals cultivades a fi d'assegurar la restauració de la zona.  
V. S'haurà de portar un registre documental amb les quantitats i característiques dels residus depositats, amb indicació de l'origen, la seua codificació LER d'acord amb la Llista europea de residus (Ordre MAM/304/2002), resultat del procediment d'admissió, la data de lliurament, el productor i el recollidor. Aquesta documentació estarà a la disposició de les administracions públiques competents que així ho requerisquen.   
VI. S'haurà de presentar una memòria anual de l'activitat a la Direcció General per al Canvi Climàtic abans de l'1 de març de l'any següent al de l'activitat, que incloga un registre documental dels residus eliminats en la instal·lació i el resultat del Programa de control i vigilància.   
VII. L'entitat explotadora de l'abocador és la mercantil Técnicas y Tratamientos Medioambientales, SA (TETMA), amb CIF G77159974, i el responsable de la gestió de l'abocador és el Sr. Joan Piquer Huerga. Correspon a l'entitat explotadora, segons la definició de l'article 2.h), garantir el compliment del que estableixen els articles 12, 13 i 14 del Reial decret 1481/2001, de 27 de desembre, pel qual es regula l'eliminació de residus per mitjà de depòsit en abocador. En el cas que l'explotació de l'abocador es concedisca a una persona física o jurídica distinta, s'haurà de notificar a aquesta direcció general.  
VIII. En el cas que es procedisca a l'execució de la cel·la 3, s'aportarà el corresponent projecte constructiu conforme a l'article 8 del Reial decret 1481/2001. La bassa de lixiviats haurà de tenir almenys capacitat per a contenir la precipitació sobre la superfície de la cel·la i la bassa considerant el temps de concentració de la conca més cinc minuts de resguard en un període de retorn de 25 anys en 24 hores.  
6.2. Producció de residus  
S'autoritza la producció dels següents residus perillosos generats en les tasques de manteniment de la maquinària emprada en la instal·lació:  
Els residus podran ser emmagatzemats durant un període igual o inferior a sis mesos, en el cas de perillosos (o superior si s'atorga ampliació del termini d'emmagatzemament), i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la instal·lació  
Per a l'emmagatzemament de residus líquids o que, pel seu alt contingut líquid, poden generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
S'ha de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós o no perillós, segons la seua naturalesa.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
Així mateix, s'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any. En l'esmentada declaració s'especificarà l'origen i quantitat dels residus produïts, la destinació de cada un d'aquests i la relació que es troben emmagatzemats temporalment com també les incidències rellevants que s'hagen pogut produir, tot això relatiu a l'any objecte de la declaració.  
7. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació al Centre de Coordinació d'Emergències 112, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- Causes de l'incident.  
- Hora en què es va produir i la seua duració.  
- Característiques de l'emissió o abocament.  
- Mesures correctores adoptades.  
- Hora i forma en què es va comunicar el succés.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14031:2004.  
Així mateix, quan es determine el cessament definitiu d'alguna de les unitats s'han de desmantellar, segellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Declaració d'impacte ambiental  
S'han de complir les condicions establides en la seclaració d'impacte ambiental emesa per la Direcció General de Qualitat Ambiental de data 16 de setembre de 1994.  
9. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
L'abocador i les seues instal·lacions s'han d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
10. E-PRTR  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. Qualsevol modificació i ampliació de la capacitat de tractament de les instal·lacions o de la configuració i explotació de l'abocador haurà de ser notificada a aquesta direcció general, aportant la documentació justificativa per a la seua aprovació, de conformitat amb l'article 42 de la Llei 2/2006 de prevenció de la contaminació i qualitat ambiental.  
Tercer. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació s'haurà de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Quart. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Cinqué. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. L'esmentada comprovació s'haurà de realitzar en els termes establits en l'article 68.3 del Decret 127/2006 del Consell.  
Sisé. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Seté. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria competent en medi ambient qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Vuité. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 30 de juny de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
La instal·lació consisteix en un abocador de residus no perillosos ubicat al paratge Tossal Roures del terme municipal de Vilafranca (Castelló), amb centre en el punt de coordenades UTM X(30)= 735.558, Y(30)= 4.480.382, (full 569 del MTN).  
L'abocador té com a finalitat, des de 1994, l'eliminació dels residus urbans produïts en les comarques de l'Alt Maestrat i els Ports. S'inclou entre les instal·lacions existents en el Pla zonal de residus de la zona I.  
L'abocador s'executa en progressives fases d'explotació, de les quals la fase 1 ja ha sigut reblida i la fase 2 es troba en explotació. Ambdues fases disposen de bassa de lixiviats, soterrada en la fase 1 i aèria en la fase 2.  
Respecte a la fase 1 ja reblida es tractarà el biogàs generat per mitjà de la combustió en torxa.  
La fase 2 està construïda d'acord amb allò exigit en el Reial decret 1481/2001, pel qual es regula l'eliminació per mitjà de depòsit en abocador, i disposa d'una superfície aproximada de 18.000 metres quadrats i una capacitat disponible de 49.500 metres cúbics, sent la capacitat d'eliminació anual de 4.400 t/any.   
Per mitjà dels procediments de control i vigilància, l'abocador disposa d'una xarxa de seguiment de la composició de lixiviats, aigües subterrànies i gasos generats com també de control topogràfic anual.   
Una vegada finalitzada l'activitat de l'abocador, se'n realitzarà el segellament, la clausura i el manteniment postclausura establit en el Reial decret 1481/2001.